તેમણે એમ પણ કહ્યું કે અહીં એટલી ઘટનાઓ ઘટી છે પરંતુ કોઈને કઈ ફરક પડતો નથી. કોઈના ઉપર કઈ કાર્યવાહી થતી નથી, જેલ થતી નથી. જેટલા પણ લોકો સામેલ છે તે પકડાય અને એવી સજા મળે કે બીજા કોઈ ભવિષ્યમાં કરે તો તેમનો આત્મા તડપી ઉઠે. આત્મહત્યાનો પ્રયત્ન કરનારા લોકોને મારી વિનંતી છે કે આત્મહત્યા ન કરવી, આપણે મળીને લડીશું. અત્યાચારી ગુંડાઓને મળીને જેલ પહોંચાડીશું. આ લોકોને સખત સજા મળવી જોઈએ, દલિતોને ન્યાય મળવો જોઈએ. સરકારે આ ઘટના અંગે સીઆઈડીને તપાસ સોંપી છે પંરતુ સીઆઈડી કઈ કરતી નથી. જે કેસ યુવકો પર લગાવ્યાં છે તે પાછા ખેંચાવા જોઈએ. આંદોલનમાં સામેલ લોકો પર ખોટા કેસો પાછા ખેંચાવા જોઈએ. અમે રાજનીતિ કરીએ છીએ.. હા હા કરીએ છીએ, દલિતોને ન્યાય અપાવવાની રાજનીતિ કરીએ છીએ.